સરકારી નોકરી અપાવવાના બહાને એક મામાએ જ ભાણેજને ‘મામા' બનાવ્યાની ઘટના અમરાઈવાડી પોલીસ સ્ટેશનમાં નોંધાઈ છે. ઘટના આઠ વર્ષ પહેલાની છે, જેમાં ભાણેજે આરોપ લગાવ્યો છે કે, મામાએ પહેલા રેલવેમાં નોકરી અપાવવાના નામે ત્રણેક લાખ રૂપિયા પડાવ્યા છતા નોકરી ન મળી. પછી ગુજરાત હાઈકોર્ટનો કોલ લેટર આપીને ત્રણ લાખ રૂપિયા પડાવ્યાં છતા નોકરી નથી મળી. હવે મામા કે તેમના દીકરા પણ ફોન નથી ઉપાડતા. અમરાઈવાડી પોલીસે ગુનો નોંધી તપાસ શરૂ કરી હતી.